Sheku Kanneh-Mason

Sheku Kanneh-Mason qu'ei un violoncelista britanic d'origina afro-caribea vadut en 1999 (d'ua data incerta). 

Que ho elegit peu Pinci Enric de Susex entà har lo solista en la soa nòça.

Que creishó a Nottingham. Au 9 ans que completè la soa formacion academica en bèth s'escader a l'esprava deu grad 8 dab la mei hauta mencion e que'u autregèn la borsa del' Associated Board of the Royal Schools of Music entà estudiar a la Royal Academy of Music. Que partciipè au jòc televisat Britain's Got Talent e que ganhè la competicion BBC's Young Musician of the Year en 2016.

Que signè un contracte dab Decca Classics.

A despart deus sons enregistraments d'òbras de compositors deus màgers com Antonín Dvořák e Dimitri Shostakovich que s'ei tanben destacat per la soa interpretacion de la cançon tradicionau El cant dels ocells qui ho emblematica deu mèste catalan deu violoncèl Pau Casals e deu catalanisme. Que revindica l'influénia artistica de Jacqueline du Pré, Mstislav Rostropovich e Pau Casals.

Que joga dab un violoncèl prestat de 1610 deu hrair Antonio Amati e Girolamo Amati (totun per aquestas temporas Antonio qu'èra defuntat), hilh d'Andrea Amati, de 1610.

 Ligam extèrne 
 Site personau
 Programa que'us vodè Catalunya Rádio 

Categoria:Violoncelista anglés